Okresná prokuratúra Komárno 
Pohraničná 6, 945 28 Komárno 1 	

Sp. zn. : 2 Pv 434/12/4401	Komárno, 3.5.2013
EEČ : 2-30-89-2013

U Z N E S E N I E

Trestná vec:	obvinený XXXXX 
Prečin:	Neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Komárno
Podľa § 215 odsek 1 písmeno h Trestného poriadku s poukazom na § 86 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	ako zamestnávateľ - živnostník podnikajúci pod obchodným menom XXXXX - XXXXX, s miestom podnikania XXXXX, XXXXX,  IČO: XXXXX, v rozpore s § 141 odsek 2 zákona číslo 461/2003 Zbierky zákonov o sociálnom poistení v znení neskorších predpisov, neodviedol určenému príjemcovi Sociálnej poisťovni, pobočke XXXXX za
-          mesiac 07/2006 sumu 43,42 € ku dňu 30.8.2006
-	mesiac 08/2006 sumu 43,95 € ku dňu 2.10.2006
-	mesiac 09/2006 sumu 28,44 € ku dňu 30.10.2006
-	mesiac 10/2006 sumu 24,03 € ku dňu 30.11.2006
-	mesiac 11/2006 sumu 23,83 € ku dňu 2.1.2007
-	mesiac 12/2006 sumu 24,77 € ku dňu 30.1.2007
-	mesiac 01/2007 sumu 23,96 € ku dňu 28.2.2007
-	mesiac 02/2007 sumu 23,73 € ku dňu 30.3.2007
-	mesiac 03/2007 sumu 24,77 € ku dňu 30.4.2007
-	mesiac 04/2007 sumu 24,26 € ku dňu 30.5.2007
-	mesiac 05/2007 sumu 25,86 € ku dňu 2.7.2007
-	mesiac 06/2007 sumu 24,26 € ku dňu 30.7.2007
-	mesiac 07/2007 sumu 24,79 € ku dňu 30.8.2007
-	mesiac 08/2007 sumu 25,93 € ku dňu 1.10.2007
-	mesiac 09/2007 sumu 23,73 € ku dňu 30.10.2007
-	mesiac 10/2007 sumu 25,89 € ku dňu 30.11.2007
-	mesiac 11/2007 sumu 25,39 € ku dňu 31.12.2007
-          mesiac 12/2007 sumu 25,52 € ku dňu 30.1.2008
-          mesiac 01/2008 sumu 26,42 € ku dňu 29.2.2008 
ktoré zrazil ako poistné za zamestnancov na nemocenské poistenie, starobné poistenie, príspevky na starobné dôchodkové sporenie, invalidné poistenie a na poistenie v nezamestnanosti, pričom v jednotlivých termínoch, keď mali byť zrazené platby odvádzané, disponoval finančnými prostriedkami, z ktorých by vedel plniť túto svoju povinnosť, čím spôsobil škodu spolu vo výške 512,95 EUR. 

lebo zanikla trestnosť činu

Odôvodnenie:
	Uznesením vyšetrovateľa Odboru kriminálnej polície Okresného riaditeľstva Policajného zboru, Odboru všeobecnej kriminality XXXXX (ďalej len vyšetrovateľ) ČVS:ORP:414/OVK-KN-2012 zo dňa 17.01.2013 pod bolo podľa § 206 odsek 1 Trestného poriadku vznesené obvinenie XXXXX za prečin neodvedenia dane a poistného podľa § 277 ods.1 Trestného zákona, ktorého sa mal dopustiť tým, že ako zamestnávateľ - živnostník podnikajúci pod obchodným menom XXXXX - XXXXX, s miestom podnikania XXXXX, XXXXX,  IČO: XXXXX, v rozpore s § 141 odsek 2 zákona číslo 461/2003 Zbierky zákonov o sociálnom poistení v znení neskorších predpisov, neodviedol určenému príjemcovi Sociálnej poisťovni, pobočke XXXXX za
-          mesiac 07/2006 sumu 43,42 € ku dňu 30.8.2006
-	mesiac 08/2006 sumu 43,95 € ku dňu 2.10.2006
-	mesiac 09/2006 sumu 28,44 € ku dňu 30.10.2006
-	mesiac 10/2006 sumu 24,03 € ku dňu 30.11.2006
-	mesiac 11/2006 sumu 23,83 € ku dňu 2.1.2007
-	mesiac 12/2006 sumu 24,77 € ku dňu 30.1.2007
-	mesiac 01/2007 sumu 23,96 € ku dňu 28.2.2007
-	mesiac 02/2007 sumu 23,73 € ku dňu 30.3.2007
-	mesiac 03/2007 sumu 24,77 € ku dňu 30.4.2007
-	mesiac 04/2007 sumu 24,26 € ku dňu 30.5.2007
-	mesiac 05/2007 sumu 25,86 € ku dňu 2.7.2007
-	mesiac 06/2007 sumu 24,26 € ku dňu 30.7.2007
-	mesiac 07/2007 sumu 24,79 € ku dňu 30.8.2007
-	mesiac 08/2007 sumu 25,93 € ku dňu 1.10.2007
-	mesiac 09/2007 sumu 23,73 € ku dňu 30.10.2007
-	mesiac 10/2007 sumu 25,89 € ku dňu 30.11.2007
-	mesiac 11/2007 sumu 25,39 € ku dňu 31.12.2007
-          mesiac 12/2007 sumu 25,52 € ku dňu 30.1.2008
-          mesiac 01/2008 sumu 26,42 € ku dňu 29.2.2008 
ktoré zrazil ako poistné za zamestnancov na nemocenské poistenie, starobné poistenie, príspevky na starobné dôchodkové sporenie, invalidné poistenie a na poistenie v nezamestnanosti, pričom v jednotlivých termínoch, keď mali byť zrazené platby odvádzané, disponoval finančnými prostriedkami, z ktorých by vedel plniť túto svoju povinnosť, čím spôsobil škodu spolu vo výške 512,95 EUR.
V rámci dokazovania bol vypočutý obvinený XXXXX, ktorý sa k spáchaniu skutkov v plnej miere priznal, uviedol, že takto konal, nakoľko bol v zlej finančnej situácii, resp. platby neodviedol z nedbanlivosti. 
Jeho konanie je preukázané aj  s vecou súvisiacimi účtovnými dokladmi, výpismi z účtu a ďalšími súvisiacimi listinnými dôkazmi. 
Zo záverov znaleckého posudku XXXXX z odboru účtovníctva číslo 2/2013 vyplynulo, že obvinený ku dňom splatnosti, kedy bol povinný ako zamestnávateľ odviesť zrazené platby od zamestnancov, disponoval takými finančnými prostriedkami, že bol spôsobilý na uhradenie vlastných povinností voči určenému príjemcovi v tých mesiacoch, za ktoré mu bolo vznesené obvinenie.
Prečinu neodvedenia dane a poistného podľa § 277 odsek 1 Trestného zákona v znení zákona č. 262/2011 Zbierky zákonov, aplikujúc ho na tento prípad, sa dopustí ten, kto v malom rozsahu zadrží a neodvedie určenému príjemcovi splatnú daň, poistné na sociálne poistenie, alebo príspevok na starobné dôchodkové sporenie, ktoré zrazí alebo vyberie podľa zákona.
 Podľa § 86 písmeno e/ Trestného zákona v znení zákona č. 262/2011 Zbierky zákonov, zaniká trestnosť trestného činu neodvedenia dane a poistného podľa § 277 Trestného zákona, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.
Účinná ľútosť je jedným z dôvodov zániku trestnej zodpovednosti a všeobecne spočíva v tom, že páchateľ trestného činu, ktorý bol už dokonaný, svojou vlastnou aktívnou činnosťou  napraví  škodlivý následok trestného činu,  na ktorý sa účinná ľútosť vzťahuje. Zmyslom účinnej ľútosti je teda najmä motivovať páchateľa sľubom beztrestnosti k tomu, aby zamedzil alebo napravil  škodlivý  následok  trestného  činu.  To  sa  zvlášť  prejavuje  v  osobitnom  ustanovení o účinnej ľútosti vzťahujúcej sa k trestnému činu neodvedení dane a poistného podľa § 277 Trestného zákona, kde zmyslom je primäť páchateľa tohto trestného činu, aby dodatočne splnil svoju zákonnú povinnosť  a ako zamestnávateľ odviedol doposiaľ nezaplatené povinné platby.  Záujem na dodatočnom odvedení príslušných povinných platieb tu má prednosť pred trestným postihom páchateľa. Dodatočným splnením tejto povinnosti v zmysle § 86 písm.e) Trestného zákona je treba rozumieť vyrovnanie čiastky, ktorú páchateľ mal zaplatiť ako platca (zamestnávateľ) za poplatníka (zamestnanca), ktoré od neho za týmto účelom zrazil. Na splnenie podmienok účinnej ľútosti nemusí teda páchateľ uhradiť nezaplatené povinné platby za obdobie predchádzajúce ani za obdobie nasledujúce, prípadne tie, ktoré mal odviesť za zamestnávateľa. Povinnosť splniť sa vzhľadom k výslovnému odkazu len na povinnosť odviesť uvedené povinné platby nevzťahuje ani na sankcie spojené s nesplnením zákonné povinnosti odviesť poistné. To však nič nemení na povinnosti takéto sankcie zaplatiť, nakoľko sú vymáhateľné podľa príslušných predpisov.
Obvinený XXXXX po náležitom poučení aj o tejto forme účinnej ľútosti uhradil dňa 29.04.2013 do pokladne Sociálnej poisťovne čiastku 512,95.-€. O tomto predložil aj príjmový pokladničný doklad. S výsledkami vyšetrovania sa mohol obvinený oboznámiť dňa 29.04.2013.
 Týmto zákonom predpokladaným spôsobom teda trestnosť jeho protiprávneho konania s poukazom na vyššie citované ustanovenie § 86 písm.e) Trestného zákona v znení zákona č. 262/2011 Zbierky zákonov zanikla.
 Podľa § 215 odsek 1 písmeno h) Trestného poriadku prokurátor uznesením zastaví trestné stíhanie, ak zanikla trestnosť činu.
V rámci rozhodovania sa bolo potrebné vysporiadať aj s časťou trestného oznámenia z 23.05.2012,  týkajúcou sa neodvedených platieb za zamestnancov za obdobie mesiacov november 2008 až marec 2009 v sume spolu 155,97.-€. Pre absenciu časovej súvislosti predpokladanej interpretačným pravidlom podľa § 122 ods.10 Trestného zákona tieto útoky nemožno považovať za súčasť pokračovacieho trestného činu a zároveň sami osebe vzhľadom na to, že nimi spôsobený následok nedosiahol malú hranicu podľa § 125 ods.1 Trestného zákona (266.-€) nie sú trestným činom. Z tohto dôvodu za ne nebolo XXXXX vznesené obvinenie.
Z týchto dôvodov bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tomáš Krakovský
prokurátor